ใบอ่อนบัวหลวง ต้านร่องลึกผิวขาวใส
เครื่องสำอางชั้นนำในยุโรป ที่ทั่วโลกให้การยอมรับว่ามีคุณสมบัติลดริ้วรอย ผิวพรรณอ่อนเยาว์ ใช้สารสกัดจากเซลล์ของกุหลาบในขณะที่เครื่องสำอางจากเกาหลีใช้สเต็มเซลล์จากโสม,ไทยเราไม่ยอมน้อยหน้า ทีมวิจัยจากมหาวิทยาลัยเทคโนโลยีราชมงคลธัญบุรี (มทร.) นำใบบัวหลวงมาสกัดทำเครื่องสำอางคุณภาพเทียบเท่ากับแบรนด์ชั้นนำ,เครื่องสำอางหลายยี่ห้อ ที่มีสรรพคุณช่วยให้หน้าขาวใส หลังใช้ติดต่อกันเป็นระยะเวลานาน มักเกิดผลข้างเคียง เพราะมีสารเคมีและโลหะหนักแฝง ทางจังหวัดปทุมธานีได้ให้โจทย์เราหาจุดเด่นจากบัวหลวงพืชประจำจังหวัด มาทำเป็นเครื่อง สำอาง เพราะในตำรับสมุนไพรไทย หญิงยุคโบราณนำบัวหลวงมาใช้ประทินผิว,ดร.ไฉน น้อยแสง วิทยาลัยการแพทย์แผนไทย มทร. เผยถึงที่มาของโครงการศึกษาวิจัยเรื่อง เซลล์ต้นกำเนิด สเต็มเซลล์จากบัวหลวง,แต่ด้วยสูตรเครื่องประทินผิวตำรับโบราณนั้น สาวแต่ละบ้านมักจะเก็บเป็นความลับไม่เผยแพร่ต่อบุคคลภายนอก ทีมวิจัยจึงต้องศึกษาค้นคว้าเอง,ในที่สุดพบว่า สารสำคัญที่มีคุณสมบัติช่วยทำให้หน้าขาวใสนั้น หาใช่อยู่ที่ดอกไม่หากแต่มีอยู่ในท่อน้ำเลี้ยงของใบอ่อนบัวหลวงใบแก่ถึงจะมีบ้างแต่ไม่มากเท่าใบอ่อน,มีสารไฮยาลูโรนิเดส (hyaluronidase) อีลาสเตส (elastase) ต้านริ้วรอย ร่องลึก และมีสารไทโร-ซิเนส (tyrosinase) กับโดปาออกซิเดส (dopaoxidase) ต้านการสร้างเม็ดสีผิว ช่วยให้ผิวกระจ่างใสซึ่งเป็นสารชนิดเดียวกับใช้ในเครื่องสำอางชั้นนำระดับโลก,แต่การนำใบบัวหลวงจากแหล่งธรรมชาติมาใช้ เสี่ยงปนเปื้อนสารเคมี หากจะใช้วิธีปลูกบัวหลวงเอง เพื่อจะเก็บใบอ่อน ต้นทุนสูง เพราะต้องใช้พื้นที่มาก เพื่อให้ได้ใบอ่อนมาใช้ประโยชน์ด้วยต้นทุนต่ำ ไม่ต้องใช้พื้นที่มาก เราจึงใช้วิธีเพาะเลี้ยงเนื้อเยื่อจากใบอ่อน มาผลิตเป็นสเต็มเซลล์,โดยนำใบอ่อนบัวหลวงมาฟอกฆ่าเชื้อ จากนั้นตัดใบอ่อนบัว ขนาด 1 ซม. นำลงไปแช่ในอาหารวุ้นฮอร์โมน KD 24D ปิดฝาให้สนิท แล้วนำไปเก็บในอุณหภูมิห้องนาน 45 วัน ใบบัวหลวงกลายเป็นแคลลัส,แล้วนำแคลลัสมาสกัดจะได้สเต็มเซลล์ใบบัวหลวงแคลลัสใบบัว 1 กก. จะสกัดได้สเต็มเซลล์ 200 กรัม สามารถนำมาผลิตเป็นเซรั่ม คลีนซิ่ง ที่มีคุณสมบัติลดริ้วรอยร่องลึกบนผิวหน้า ช่วยชะลอการสร้างเม็ดสีผิวที่ทำให้หน้าดำหมองคล้ำ,เมื่อนำไปทดสอบประสิทธิภาพในกลุ่มอาสาสมัคร 20 คน อายุ 35-45 ปี เป็นระยะเวลา 14 วันอาสาสมัครเริ่มมีผิวหน้าขาวใส ริ้วรอยลดลง,สนใจทดลองชมและสัมผัสผลิตภัณฑ์ได้ในงานวันนักประดิษฐ์ (Thailand InventorsDay 2019) 2-6 ก.พ.นี้ ณ Event Hall 102-104 ศูนย์การประชุมไบเทค บางนา.,เพ็ญพิชญา เตียว
ไทยเราไม่ยอมน้อยหน้า ทีมวิจัยจากมหาวิทยาลัยเทคโนโลยีราชมงคลธัญบุรี (มทร.) นำใบบัวหลวงมาสกัดทำเครื่องสำอางคุณภาพเทียบเท่ากับแบรนด์ชั้นนำ
ใบบัวหลวง,เครื่องสำอาง,มหาวิทยาลัยเทคโนโลยีราชมงคลธัญบุรี,สารสกัดจากใบบัวหลวง,เพ็ญพิชญา เตียว,เกษตร